2.8 โครงสร้างเงินทุน

(1) หลักทรัพย์ของบริษัทฯ

  บริษัท ซันวู้ดอินดัสทรีส์ จำกัด (มหาชน) มีทุนจดทะเบียน จำนวน 150 ล้านบาท
  แบ่งเป็นหุ้นสามัญ 15 ล้านหุ้น มูลค่าที่ตราไว้ หุ้นละ 10 บาท โดยทุนชำระแล้ว 101,334,500
  บาท ในปี 2544 บริษัทฯ ได้เพิ่มทุนจดทะเบียนจำนวน 50 ล้านบาท
  เพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญครั้งที่ 1 จำนวน 50 ล้านหน่วย
  ในอัตราการใช้สิทธิ 1 ใบสำคัญแสดงสิทธิ ต่อ 1 หุ้นสามัญ ในอัตราหุ้นละ 26 บาท
  และมีผู้ใช้สิทธิแล้วจำนวน 133,450 หน่วย คงเหลือใบสำคัญแสดงสิทธิจำนวน 4,865,048
  หน่วย บริษัทได้กำหนดวันทำการสุดท้ายของเดือน มีนาคม มิถุนายน กันยายน และ ธันวาคม
  เป็นวันใช้สิทธิ และการใช้สิทธิครั้งสุดท้ายคือวันที่ 30 กันยายน 2547

  การประชุมผู้ถือหุ้น

  ในการประชุมผู้ถือหุ้นในปี 2545 มีกรรมการเข้าร่วมประชุมทั้งสิ้น 8 ท่าน
  โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
  สอบถามและแสดงความคิดเห็นและข้อเสนอแนะต่างๆ
  รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

(2) ผู้ถือหุ้น

  บริษัท มีโครงสร้างผู้ถือหุ้นดังนี้ :

  จำนวนและสัดส่วนกลุ่มผู้ถือหุ้นสูงสุด 10 รายแรก ณ วันที่ 31 ธันวาคม 2545 มี

  รายชื่อผู้ถือหุ้น จำนวนหุ้น % ของจำนวนหุ้นทั้งหมด

1. บริษัท ศูนย์รับฝากหลักทรัพย์ 2,629,945 25.95

2. นางทัศนีย์ วยากรณ์วิจิตร 1,917,700 18.92

3. นายสันติ วยากรณ์วิจิตร 1,814,100 17.90

4. Thailand Securities Depository Co., Ltd

  for Depository 779,500 7.69

5. Hui Nan Co., Ltd. 700,000 6.91

6. นายพูลศักดิ์ วยากรณ์วิจิตร 505,000 4.98

7. นายทวีศักดิ์ วยากรณ์วิจิตร 500,000 4.93

8. นายพีระศักดิ์ วยากรณ์วิจิตร 403,000 3.98

9. นางสาววิภาพัชร ชลสวัสดิ์ 271,800 2.68

10. นายสมศักดิ์ วยากรณ์วิจิตร 200,000 1.97

  - สิทธิของผู้ถือหุ้น

  ในปี 2545 บริษัทฯ มีการประชุมผู้ถือหุ้น 1 ครั้ง เป็นการประชุมใหญ่สามัญประจำปี2545
  โดยการประชุมได้จัดที่สโมสรราชพฤกษ์ กรุงเทพมหานคร และบริษัทฯ
  ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
  ให้ผู้ถือหุ้นทราบล่วงหน้า 7 วันทำการ โดยในแต่ละวาระมีความเห็นของคณะกรรมการประกอบ
  และมีบันทึกการประชุมถูกต้องครบถ้วนเพื่อให้ผู้ถือหุ้นตรวจสอบได้ ทั้งนี้ในปี 2546
  บริษัทได้เริ่มดำเนินการเพิ่มทางเลือกให้ผู้ถือหุ้นโดยให้กรรมการอิสระเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าประชุมได้

  ในปี 2546 บริษัทฯ
  มีนโยบายจะปรับปรุงข้อมูลประกอบการประชุมผู้ถือหุ้นเพื่อให้มีรายละเอียดมากยิ่งขึ้น
  เนื่องจากบริษัทตระหนักถึงความสำคัญของสิทธิของผู้ถือหุ้น ในการเข้าถึงข้อมูลของบริษัท
  โดยได้เพิ่มรายละเอียดของเรื่องเพื่อพิจารณา เหตุผลความจำเป็น
  ผลกระทบในด้านบวกและลบในแต่ละวาระ

  (3) นโยบายการจ่ายเงินปันผล

-   บริษัทฯ จะจ่ายเงินปันผลไม่ต่ำกว่าร้อยละ 50 ของกำไรสุทธิที่เหลือหลังหักเงินสำรองต่าง ๆ
    ทุกประเภทที่บริษัทฯ ได้กำหนดไว้ อย่างไรก็ตามการจ่ายเงินปันผลดังกล่าว
    จะขึ้นอยู่กับแผนการลงทุน ความจำเป็น และความเหมาะสมอื่น ๆ ในอนาคต
    มติคณะกรรมการบริษัทให้จ่ายเงินปันผลนั้น ให้นำเสนอเพื่อขออนุมัติจากที่ประชุมผู้ถือหุ้น
    เว้นแต่เป็นการจ่ายเงินปันผลระหว่างกาล คณะกรรมการบริษัทฯ
    มีอำนาจอนุมัติให้จ่ายเงินปันผลได้
    แล้วให้รายงานให้ที่ประชุมผู้ถือหุ้นทราบในการประชุมคราวต่อไป

-   สำหรับนโยบายจ่ายเงินปันผลของบริษัทย่อย (บริษัท ซันแคบิเนท จำกัด และบริษัท ลองซาน
    วีเนียร์ จำกัด) จะจ่ายเงินปันผลไม่ต่ำกว่าร้อยละ 20 ของกำไรสุทธิของแต่ละปี
    หลังจากได้ตั้งสำรองตามกฎหมายแล้ว และหากกระแสเงินสดคงเหลือของบริษัทย่อยมีเพียงพอ
    คณะกรรมการของบริษัทย่อยแต่ละแห่งจะพิจารณาการจ่ายเงินปันผล